anno ab urbe condita 631° vel 632%°. 455 
darum causa per indices agi solet, neque senatoria persona potest indieium 
profiteri salvis legibus. Index est autem, qui facinoris cuius ipse est so- 
cius, latebras indicat impunitate proposita’. Verum hoc ipse locus divina- 
tionis Caecilianae, (11, 34) de quo ille ibi commentatus est, haud quaquam 
indubitate confirmat: ‚si tibi indieium’ inquit ‚postulas dari, quod tecum 
una fecerit, concedo, si id lege permittitur Neque facile est ad intelle- 
gendum, quidni quaestor praetoris sui facinorum, quorum particeps ipse 
fuerit, indieium facere possit. Nam et lege Cornelia de iniuriis ‚ei qui in- 
dicasset, sive liber sive servus sit pro modo substantiae accusalae personae, 
aestimatione iudieis, pretium constituitur’ (L.5 $ 11 D de iniur. 47, 10) et 
quod senatoriam personam indieium profiteri posse interpres negat, id certe 
in equestrem ordinem et C. Graechum non cadit, quem lege sua iudiciaria 
hoc ipsum egisse ‚ut equesirem ordinem tunc cum senatu consentienlem cor- 
rumperet’, idem ille, qui T. Liv librum LX""" in angustum coegit, neutiguam 
contemnendus auctor rettulit. Nam et Iulius Florus epitomae de Tito Livio 
bellorum omnium libro secundo capite quinto (p. 82 Jahn) ‚iudiciaria lege, 
inquit, Gracchi diviserant populum Romanum et bicipitem ex una fecerant 
civitatem. equites Romani tanta potestate subnixi, ut qui fata fortunasque 
principum haberent in manu, interceptis vectigalibus peculabantur suo iure 
rem publicam! 
Comitibus inquisitoris ad instruendam accusationem sumptus et viatica 
tam large dabantur, ut posterioribus pecuniarum repetundarum legibus mo- 
dus ei rei statuendus esset. (Cic. p. Flacc. 5, 13 et Schol. p. 235 Or.). 
‚Quadruplatores’ denique ‚dicebantur qui eo quaestu se tuebanlur et 
eas res persequerentur, quarum ex legibus quadrupli erat actio. Ita Festus 
p- 2385 M. Ali aliter: ut Tacitus Ann, 4, 20 et Schol. p. 110, 9. 208, 23 
Or., qui eos intellegunt, quibus ex lege aliqua quarta pars debetur de bonis 
proscriptorum. Horum sententiam ad rem ipsam, superiorem ad originem 
verbi accommodatiorem esse dixerim. Certe enim repetundarum pecuniarum 
causae quadruplatores intervenisse constat ante quam de ea re quadrupli 
agere liceret. (Cie. Div. in Q. Caeeil. 7, 24. in Verr. Act. 2. Lib. 2. e. 8. 
6 22. de Or. 2, 55. cf. Plaut. Pers. 1, 2. 18), 
Quod iubet lex ‚neive quid ei ob eam rem fraudi esto’ exemplo ad- 
iuvatur senatus consulti de Bacchanalibus facti, quo consules ‚indicibus 
Aebutio ac Feceniae ne fraudi ea res sit, curare, et alios indices praemüs 
